section_heading: Prethodni dogovor s Arapima (srpanj 1915. – ožujak 1916.)
paragraph_text: mini|Zemljovid britanske vlade iz 1918. godine: Karta koja ilustrira teritorijalne pregovore između H.M.G. i kralja Husseina Dok su Sykes i Picot bili u pregovorima, paralelno su se odvijale rasprave između Hussein bin Alija, šerifa iz Meke, i potpukovnika Sir Henryja McMahona, britanskog visokog povjerenika za Egipat (prepiska McMahon – Hussein). Njihova se prepiska sastojala od deset pisama razmijenjenih od srpnja 1915. do ožujka 1916. godine, u kojima se britanska vlada složila priznati arapsku neovisnost nakon rata u zamjenu za pokretanje arapske pobune protiv Osmanskog carstva od strane šerifa iz Meke.